text: 1Parasemeton, tiang meled pisan mangda bangsan tiange molih rahayu. Indike punika setata tunas icayang tiang ring Ida Sang Hyang Widi Wasa. 2Tiang purun dados saksi, mungguing ipun saking jati-jati teleb ngastiti bakti ring Ida Sang Hyang Widi Wasa. Sakewanten astiti baktinipune nenten kadasarin antuk pangresepan sane patut. 3Santukan ipun tan uning ring indik pamargin Ida Sang Hyang Widi Wasa nameang manusane pamantuka ring anggan Idane, maliha ipun sampun ngindayang nganggen caranipune niri, malantaran punika ipun nenten nyak nampi pamargin Ida Sang Hyang Widi Wasa buat nameang manusane pamantuka ring anggan Idane. 4Santukan Ida Sang Kristus sampun ngawinang Pidabdab Torate punika nenten malih maderbe kakuasaan, mangda sakancan anake sane pracaya ring Ida, prasida kadameang pamantuka ring Ida Sang Hyang Widi Wasa. 5Dane Nabi Musa sampun nyuratang indik anake sane kadameang pamantuka ring Ida Sang Hyang Widi Wasa malantaran ninutin Pidabdab Torate, sapuniki: "Anake ane nglakonin ane kauduhang baan Pidabdab Torate, ia lakar idup satinut teken Pidabdab Torate ento." 6Nanging ngeniang anake sane kadameang pamantuka ring Ida Sang Hyang Widi Wasa malantaran pracaya ring Ida Sang Kristus, wenten kakecap kadi asapuniki: "Edaja nyama patitakon di keneh nyamane, nyen ane lakar nyidayang menek ka suargan?" (Inggih punika sane pacang makta Sang Kristus tedun ka jagate.) 7Wiadin: "Nyen ane lakar tuun ka lokan anake mati?" (Inggih punika pacang nangiang Ida Sang Kristus saking pantaran anake padem.) 8Sane sinurat ring Cakepan Sucine kadi asapuniki: "Sabdan Ida Sang Hyang Widi Wasa tusingja joh uli sig nyamane, nah ento di bibih nyamane muah di keneh nyamane." Kadi asapunika sabdan Ida Sang Hyang Widi Wasa sane pidartayang tiang, sane ngesengin semeton, mangdane semeton pracaya ring Ida Sang Kristus. 9Yening masrana bibih semetone, semeton ngangken mungguing Ida Hyang Yesus maraga Panembahan, tur antuk manah semetone pracaya, mungguing Ida Sang Hyang Widi Wasa sampun nangiang Ida saking pantaran anake padem, semeton jagi molih rahayu. 10Santukan malantaran iraga pracaya ring manah, iraga kadameang pamantuka ring Ida Sang Hyang Widi Wasa; tur masrana ngangken antuk bibih, iraga molih rahayu. 11Santukan wenten sinurat ring Cakepan Sucine, sakadi asapuniki: "Nyenja ane pracaya teken Ida, ia tusing lakar mapangenan." 12Indike punika nyakup jadmane makasami, santukan tan wenten binanipun, yadian bangsa Yahudi, yadiastun bangsa sane boya Yahudi; Ida Sang Hyang Widi Wasa punika Panembahan anake makasami, tur asung sueca ring sakancan anake sane mapinunas ring Ida. 13Sakadi kecap Cakepan Sucine, sapuniki: "Asing-asing anak ane nyambat parab Ida Sang Panembahan, ia lakar karahayuang." 14Nanging kadi asapunapi antukipun jagi nyambat parab Ida, yening ipun nenten pracaya ring Ida? Tur sapunapi antukipun pracaya, yening ipun nenten miragiang sabdan Idane? Samaliha kadi asapunapi antukipun miragiang sabdan Ida Sang Hyang Widi Wasa, yan tan wenten anak sane midartayang ring ipun? 15Tur sapunapi jaga antuk midartayang sabdane punika, yening tan wenten anak sane kutus? Sakadi kecap Cakepan Sucine sapuniki: "Ambate melahne tekan anake ane ngaba Orti Rahayune ento." 16Nanging boya makasami anake nrima Orti Rahayune punika. Dane Nabi Yesaya ngandika sapuniki: "Duh Ratu Sang Panembahan, sapasirake sane pacang ngega pidartan titiange?" 17Kenginan indik pracaya punika metu malantaran miragiang Orti Rahayu, tur Orti Rahayune punika metu malantaran pidarta indik Ida Sang Kristus. 18Sane mangkin tiang mataken: "Punapi wiakti ipun tan miragiang Orti Rahayune punika?" Janten ipun sampun miragiang, sakadi kecap Cakepan Sucine sapuniki: "Munyinnyane suba ngebekin gumi, tur raosnyane suba ngantos teked ka tanggun gumine." 19Malih tiang mataken: "Punapike bangsa Israele tan uning ring indike punika?" Sane pinih riin masaur ngeniang ring indike punika, inggih punika dane Nabi Musa, sapuniki pasaur danene, manut sabdan Ida Sang Hyang Widi Wasa: "Ulun lakar ngaenang keneh kitane iri marep teken anake ane tuara dadi kaulan Ulun, tur Ulun lakar mangunang gedeg basang kitane marep teken bangsane ane belog punggung." 20Samaliha Nabi Yesaya malih wanenan ngandika manut sabdan Ida Sang Hyang Widi Wasa kadi asapuniki: "Ulun bakatanga baan anake ane tuara ngulati Ulun, tur Ulun suba nyinahang raga teken anake ane tuara nakonang Ulun." 21Nanging ngeniang indik bangsa Israel, dane ngandika manut sabdan Ida Sang Hyang Widi Wasa sapuniki: "Sadina-dina Ulun suba mapaenjuh teken bangsane ane tungkas muah tuara ngidep munyi ento."


c: text/html

text:
Selamat Datang! Rahajeng Rauh! Dominus Vobis Cum!
Ida Sri Yésus kaluwihang antuk kawisésan ka-Widi-an Idané,
para utusan Widi sané agung rauh nangkil buat mabebaosan sareng Ida.
Ngiring sareng ngawangun pondok sané suci ring jiwan iraga katur ring Ida.
Melalui media sederhana ini, sebagai oleh-oleh dari Tuka kami ingin berbagi kasih bersama anda melalui firman Tuhan berikut ini:
Lukas 15:1-3.11-32
Pangimba putra sané ical
1 Nyabran rahina wénten para juru duduk pajeg miwah wang dosa tangkil ring Ida Sri Yésus praya miragiang wecanan Idané. 2 Indiké punika ngawinang soroh Farisi miwah para pawikan Tauraté sami pada pakrimik: “Ida awor mapagubugan tur marayunan sareng jadma dosa.” 3 Raris Ida mapaica pangimba sapuniki ring ipun: 11 “Ada anak ngelah pianak muani dadua. 12 Ngaraos ané cerikan tekén bapanné: Inggih bapa, icén tiang duman kasugihan sané patut manados hak tiangé! Ditu lantas bapanné ngedum-edumang kasugihané buat pianakné makadadua. 13 Buin kudang dinanné ané cerikan mipisang sapagelahanné, lantas luas ka dura negara. Ditu ia nelahang kasugihanné ento buat ngulurin kitanné. 14 Di subané telahanga kasugihanné makejang-kejang tan palatu, jeg katuju terak sayah nibénin guminé ento, di pamragatné ia kalara-lara kanti kuangan dahar. 15 Lantas ia nyulsulang déwék tekén anaké uwedan ditu. Anaké ento nguduhin ia ka tegalé buat nongosin céléngné. 16 Ia dot pesan ngisinin basangné baan amah-amahan céléngé ento, sakéwala tusing ada anak maang. 17 Ditu ia wetu marasa tekén déwék, kéné karimikané: Liu sajan réncang i bapa ané tusing kuang-kuangan dedaharan, sakéwala i déwék dini lacur kalayah-layah. 18 Melahan suba i déwék mulih ngalih i bapa laut matur kéné: Inggih bapa, titiang sampun madosa mantuka ring Swargané samaliha ring bapa, 19 mawanan titiang nentén patut malih angkenin bapa oka; patehang sampun titiang sakadi réncang bapa. 20 Lantas ia magébras bangun laut mulih ngalih bapanné. Di enuné ia joh, bapanné suba ningalin ia, rasa kadudut kenehné baan welas asih. Bapanné malaib nyagjagin, laut nopdop tur nimanin pianakné ento. 21 Ngaraos pianakné kéné: Inggih bapa, titiang sampun madosa mantuka ring Swarga samaliha ring bapa, titiang tan patut malih kangkenin pianak bapa! 22 Nanging jeg kéné raos bapanné tekén roangné: Kema énggalang abaang panganggo ané paling melaha, salukin ia, tur anggoin ia bungkung di jerijiné muah sepatu di batisné. 23 Lantas ejuk godélé ané mokoh ento, laut tampah. Jalan iraga pada madahar maliang-liangan. 24 Réh pianak icangé ené suba mati, ia dadi idup buin, ia suba ilang, jani ia bakatin buin. Kéto ia ajaka makejang ngawitin masuka-sukan. 25 Duké ento pianakné ané kelihan sedekan di tegalé. Mara ia mulih tur suba paek tekén umahné, dingeha munyin gegamelan muah kidung sesolahan. 26 Lantas ia ngaukin salah tunggal roangné tur nakonin apa teges unduké ento makejang. 27 Masaut roangné: Rain mekelé sampun rauh tur ajin mekelé sampun nampahang godél sané mokoh, déning dané mawali nemu okané saha rahayu. 28 Jeg brangti tan sipi pianakné kelihan ento laut tusing nyak mulihan. Ditu lantas pesu bapanné mapasihin ia. 29 Sakéwala kéné ia nyautin bapanné: Kudang tiban sampun tiang ngiring bapa, tan naenin tiang tulak ring sapanguduh bapa, nanging diastu kadi asapunika, durung naenin bapa ngicén tiang panak kambing bantas aukud anggén tiang masuka-sukan ngajak timpal-timpal tiangé. 30 Nanging sané mangkin, wau pisan rauh okan bapa sané nelasang padruwén bapa anggéna nuwukin soroh sundel, ipun malah tampahang bapa godél sampiné sané mokoh punika. 31 Masaut bapanné kéné: Cening pianak bapa, anaké buka cening satata bareng ajak bapa, buina sapagelahan bapa cening ané bareng ngodagang. 32 Né jani patut iraga masuka-sukan tur maliang-liang réh adin ceningé ané satmaka suba mati tur ia buin dadi idup, ia suba ilang tur jani ia bakatin buin.”
Untuk memahami Sang Sabda -dalam bahasa Bali- ini, kesediaan untuk melepaskan diri dari ikatan pada dunia sangat disarankan. Kesediaan untuk melakukan pengosongan diri dan menyerahkan diri pada Allah untuk mengisi kekosongan itu dengan rahmatNya sangatlah penting.
Jika anda tertarik untuk ikut belajar merasakan belaian kasih Tuhan yang sering tidak kita sadari, silahkan hubungi kami melalui Sekretariat kami. Mari kita saling berpegangan tangan dalam senyuman dan saling membantu dalam kasih yang tulus.
Selamat menyelami getaran kasih Kristus di dalam jiwa sanubari anda semua.
Website Administrator
Hari Minggu Prapaskah III 8 Maret 2015
Yohanes 4:5-42 Perempuan Samaria5 Maka sampailah Ia ke sebuah kota di Samaria, yang bernama Sikhar dekat tanah yang diberikan Yakub dahulu kepada anaknya, Yusuf. 6 Di situ terdapat sumur Yakub. ... baca selengkapnya
Tukang Omong
Pada suatu hari Minggu di bulan April 2014, saya berjalan-jalan di Minahasa Tenggara (Mitra) dan ketika hendak kembali ke Manado, saya menyempatkan diri untuk singgah membeli buah salak di sebuah ... baca selengkapnya
Paus Fransiskus: Umat Katolik Tidak Boleh ...
Dalam audiensi umum pada Rabu, Paus Fransiskus mengecam masyarakat modern yang secara diam-diam mencampakkan para lansia, seraya mengatakan bahwa peradaban yang memandang mereka hanya sebagai beban ... baca selengkapnya
Pangastawa Agian Para Imam
Inggih Ratu Sang Hyang Widi, ring patangkilan puniki titiang ngalungsur lédang I Ratu nyayubin para imam sané sampun gelik I Ratu saking pantaran kaulané. I Ratu sané uning urip danéné wantah ... baca selengkapnya
Doa, Puasa dan Belas Kasih Menurut St. Petrus ...
Salah satu pengkotbah terbesar dari Gereja Perdana menjelaskan kunci praktek pertobatan dari doa pra-paskah, berpuasa dan beramal atau berbelas kasih. Santo Petrus Krisologus menyatakan bahwa doa ... baca selengkapnya
RIYADH — Dengan puluhan penjaga bersenapan otomatis dan menara-menara pengawas, penjara berkeamanan tinggi, Al-Hair, lebih terasa seperti sebuah hotel ketimbang sebuah penjara.Di balik gerbang ... baca selengkapnya
Pesan Natal Bersama KWI-PGI Tahun 2014
Dalam rangka menyambut Natal 2014, Konferensi Waligereja Indonesia (KWI) dan Persekutuan Gereja-gereja di Indoensia (PGI) mengeluarkan Pesan Natal Bersama, yang ditujukan kepada seluruh umat ... baca selengkapnya
Santa Bernadette Soubirous Anak Istri Alit Sadarana ...
Ring pinanggal 7 Januari 1844, embas raré alit sané kapeséngin Marie Bernarde. Ajiné mapeséngan Francois Soubirous, saudagar panggilingan gandum sané bangkrut jantos manados tiwas pisan. Rabin ... baca selengkapnya

robotstxt: allowed

filter: keep


text: 1Surat saking tiang Simon Petrus, parekan miwah utusan Ida Sang Hyang Yesus Kristus. Katur ring parasemeton sane malantaran kadilan Ida Sang Hyang Widi Wasa miwah Ida Sang Hyang Yesus Kristus, Juru Rahayun iragane, sampun kicen kapracayan sane luih pateh sakadi kapracayan tiange. 2Tiang mapinunas ring Ida Sang Hyang Widi Wasa, mangda Ida maicayang sih pasueca miwah sutrepti rahayu ring semeton kantos maliah-liah, malantaran kaweruh semetone ngeniang indik Ida Sang Hyang Widi Wasa miwah Ida Hyang Yesus Panembahan iragane. 3Masrana kawisesan Idane, Ida Sang Hyang Widi Wasa sampun maicayang ring iraga saluiring paindikan sane buatang iraga, mangda iraga mrasidayang astiti bakti ring Ida, malantaran iraga sampun uning ring Ida, sane sampun ngesengin iraga buat molih kamulian miwah kabecikan Idane. 4Masrana punika Ida sampun maicayang ring iraga panugrahan sane agung miwah luih pisan, sane sampun janjiang Ida, mangdane malantaran panugrahan punika semeton prasida luput saking panca wisayan jagate, sane ngranayang sengkala. Samaliha mangda iraga molih urip sakadi kawentenan Idane. 5Duaning punika usahayangja ragan semetone buat ngwewehin kapracayan semetone antuk pakardin semetone sane ayu; pakardin semetone sane ayu wewehinja antuk kaweruhan; 6kaweruhan semetone wewehinja antuk pangeret budi; pangeret budin semetone wewehinja antuk kasabaran; kasabaran semetone wewehinja antuk astiti bakti ring Ida Sang Hyang Widi Wasa; 7astiti baktin semetone wewehinja antuk tresna ring sesaman; tresna ring sesaman semetone wewehinja antuk kapitresnan. 8Paindikane puniki perlu buat semeton; yening saluiring paindikane puniki sampun wenten ring ragan semetone kantos maliah-liah, semeton pacang dados anteng tur mapikenoh sajeroning kaweruh semetone ring Ida Sang Hyang Yesus Kristus. 9Nanging sapasiraja sane tan ngagem paindikane puniki, ipun tan bina sakadi anak buta, kantos ipun tan mrasidayang ngantenang, samaliha ipun lali, mungguing dosa-dosanipune sane nguni sampun kabrastayang. 10Punika awinanipun parasemeton, becikangja ngusahayang ragan semetone, mangda indik semetone kesengin miwah kaselik punika sayan manggeh. Yening semeton sampun manggeh, semeton tan pacang malih labuh ring dosane. 11Malantaran punika semeton jaga kicen wewenang buat ngrasayang kawiryan sajeroning Pamrentahan Panembahan sane langgeng miwah Juru Rahayun iragane, Ida Sang Hyang Yesus Kristus. 12Duaning punika, tiang pacang tansah mapakeling semeton ngeniang indike puniki, yadiastu semeton sampun pada uning, samaliha sampun pageh pisan ngamanggehang kasujatian sane sampun tampi semeton. 13Kamanah antuk tiang, sakantun tiange urip ring jagate, wantah mula dados tetegenan tiange buat mapakeling semeton ngeniang saluiring paindikane punika. 14Tiang uning, mungguing tiang gelis pacang ninggal dewek tiange sane sekala puniki, sakadi sane sampun terang-terang kapangandikayang antuk Ida Sang Kristus Yesus ring tiang. 15Tiang jaga ngusahayang mangdane sasampune tiang padem, semeton tansah mrasidayang eling ring paindik-paindikane puniki. 16Sajeroning pidartan tiange ring semeton ngeniang indik pangrauh Ida Sang Hyang Yesus Kristus sane kadulurin antuk kawisesan, pidartan tiange tanja madasar antuk satua awi-awian, santukan tiang newek sampun manggihin kagungan Idane. 17Tiang manggihin Ida, ritatkala Ida polih kapujian miwah kaluihan saking Ida Sang Hyang Widi Wasa, Sang Aji. Daweg punika wenten kapiragi sabda sane katuekang ring Ida saking Ida Sang Maha Mulia, kadi asapuniki: "Ene Putran Ulun ane sayang, ane ledangin Ulun." 18Tiang newek sampun miragi sabda punika turun saking langite, ritatkala tiang ngiring Ida ring pucak gununge sane suci punika. 19Punika awinane kapracayan tiange ring pidartan paranabine sayan kukuh. Semeton patut waspada pisan ring paindikane punika, santukan paindikane punika satmaka sundih sane masinar ring petenge, kantos galang kangine miwah bintang siange masinar sajeroning pakayunan semetone. 20Nanging sane pinih buata pisan, semeton patut eling ring indike puniki: Tan wenten anak sane malantaran kadueganipune niri mrasidayang nlehtehang sabdan Ida Sang Hyang Widi Wasa sane kawisikang antuk Ida Sang Hyang Roh Suci sane menggah ring Cakepan Sucine. 21Santukan tan wenten sabda sane wetu saking pepineh manusa, sajabaning saking manusa sane katuntun antuk Roh Ida Sang Hyang Widi Wasa, ritatkala ipun midartayang sabdan Ida Sang Hyang Widi Wasa.